**Søknadsskjema for støtte til bredbåndsutbygging – 2019**

# Innledning

Nasjonal kommunikasjonsmyndighet (Nkom) fastsetter en økonomisk ramme for bredbåndsstøtte for hvert fylke basert på Stortingets årlige bevilgning og en fordelingsnøkkel fastsatt av Samferdselsdepartementet, se vedlagt dokument

**Søknadsfrist for kommunene i Sogn og Fjordane er 24.april 2019**

Alle søknader fra kommunene skal sendes til fylkeskommunen, og den enkelte fylkeskommune vil prioritere de ulike prosjektene innenfor den økonomiske rammen fylket har fått.

Fylkeskommunen må deretter sende sin innstilling til Nkom innen 19.juni 2019. Søker bør benytte dette skjemaet for søknaden til fylkeskommunen. Den enkelte fylkeskommune kan i tillegg velge å kreve ytterligere informasjon for å prioritere mellom prosjektene.

Spørsmål om søknadsinnhold, prosess og frister i hvert fylke skal rettes til fylkeskommunen. Kontaktperson er Olav Skarsbø, olav.skarsbo@gmail.com, tlf. 90993462

|  |  |
| --- | --- |
| *Prosjektnavn* |  |
| *Søker/prosjekteier* |  |

# Krav knyttet til regelverket for offentlige anskaffelser

Søker vil følge regelverket for offentlige anskaffelser for anskaffelser som gjøres med bakgrunn i innvilgede søknader under denne ordningen. Utfyllende informasjon om regelverket kommer i tildelingsbrevet.

# Krav knyttet til regelverket for offentlig støtte

Tildelinger under denne ordningen skjer i tråd med det generelle gruppeunntaket for offentlig støtte[[1]](#footnote-1). Søker bekrefter at:

* Beløpet det søkes om kun er relatert til investeringskostnader for etablering av NGA-nett.
* Det ikke finnes NGA-nett - og at det heller ikke er sannsynlig at NGA-nett vil bli etablert på kommersielle vilkår de nærmeste 3 årene - i noen av de områdene som omfattes av søknaden.
* Undersøkelser om eksisterende og planlagte NGA-nett har skjedd gjennom offentlige kunngjøringer med minst en måneds varsel, og relevante utbyggere har vært kontaktet for å avdekke eventuelle utbyggingsplaner. Liste over aktuelle aktører finnes på Nkom sine hjemmesider [www.nkom.no](http://www.nkom.no)
* Det vil bli gitt ‘*bredest mulig grossisttilgang*’ i det statsstøttede nettet, jfr definisjon i vedlegg.
* All informasjon som er nødvendig for å dokumentere at ovenstående krav er oppfylt vil bli oppbevart i 10 år.
* Krav om teknologinøytralitet og åpen, transparent og ikke-diskriminerende utvelgelsesprosess for utbygger vil bli oppfylt (utfyllende informasjon kommer i tildelingsbrevet).

# Nasjonale krav

## Krav til tilbudet og tilgang for tilgrensende nett

Prosjektet vil gi et tilbud om minimum 30 Mbit/s nedlastningshastighet til alle husholdninger og bedrifter i områder som omfattes av søknaden.

Andre tilbydere vil gis muligheter for å koble seg til de aktuelle nettene for å tilby bredbånd i tilgrensende områder.

## Lokal medfinansiering

Bredbåndsstøtteordningen krever at utbyggingsprosjektene samlet på fylkeskommunalt nivå skal ha en lokal medfinansering på minimum 25%. Kravet gjelder ikke for enkeltprosjekter.

Lokal medfinansiering kan være lokale offentlige midler fra søker/prosjekteier og andre lokale offentlige partnere. Også finansielle midler fra private aktører inklusive forhøyet tilknytningsavgift fra nye bredbåndsabonnenter kan medregnes.

Lokale offentlige bidrag i form av personalressurser til for eksempel prosjektledelse fastsettes etter en timesats på kr 600,-. Lokal dugnadsinnsats fra privatpersoner, grendelag mv. fastsettes etter en timesats på kr 350,-. Graving av grøfter til framføring og på egen tomt fastsettes etter en sats på hhv. kr 350,- og kr 150,- pr meter.

Samlet finansiering av prosjektet er planlagt slik;

**Tabell 1**

|  |  |
| --- | --- |
| 1a) Lokale offentlige finansielle midler |  |
| 1b) Lokal offentlig personinnsats |  |
| 1c) Lokale private finansielle midler |  |
| 1d) Lokal privat egeninnsats/dugnader |  |
| 1. Sum lokal medfinansiering |  |
| 2. Utbyggers antatte egenandel [[2]](#footnote-2) |  |
| 3. Statlig bredbåndsstøtte |  |
| Samlet prosjektkostnad |  |
| *Lokal medfinansiering i prosent av samlet prosjektkostnad*  |  |

**4.3. Nytt bredbåndstilbud i områder uten bredbåndstilbud med høy hastighet**

Bredbåndsstøtteordning i 2019 krever at minst 80% av midlene som er stilt til disposisjon for fylket, skal anvendes i områder som ikke har et tilbud om bredbånd av grunnleggende god kvalitet, dvs. minst 10 Mbit/s nedstrømshastighet.

Områder som har et grunnleggende bredbåndstilbud, men mangler et høyhastighetstilbud med nedlastningshastighet over 30Mbit/s, kvalifiserer også for støtte.

Dekningskart fra Nkom finner dere her: <https://www.nkom.no/npt/dekningskart/Fylkesoversikt/>

**Tabell 2**

|  |  |
| --- | --- |
| Ant. husstander uten tilbud om minimum 10 Mbit/s nedlastingshastighet i området |  |
| Antall husstander som har et tilbud mellom 10 og 30 Mbit/s i området |  |
| Totalt antall husstander i området |  |

Søker bekrefter at *alle* husstander og bedrifter i områder det søkes om støtte til, skal få et tilbud om bredbånd med minimum nedlastningshastighet på 30Mbit/s.

|  |
| --- |
| Prosentandel av statlig støtte som anvendes i områder uten et grunnleggende bredbåndstilbud over 10 Mbit/s |
|  |

**5. Bekreftelser**

Undertegnede bekrefter på vegne av søker/prosjekteier at alle opplysningene ovenfor er korrekte og kan dokumenteres på forespørsel.

Sted og dato:

Underskrift

Navn og tittel

**VEDLEGG:** Definisjoner (fra Kommisjonsforordning nr. 651/2014 – det alminnelige gruppeunntaket for offentlig støtte)

‘***Bredbåndsrelaterte anleggsarbeider***’ er anleggsarbeider som er nødvendige for utrulling av et bredbåndsnett, slik som veigraving for å tilrettelegge for å installere kanal (for bredbåndskabler).

‘***Grossisttilgang***’ er tilgang som gjør det mulig for en operatør å benytte nettressurser fra en annen operatør. ‘Bredest mulig grossisttilgang’ som skal tilbys til det aktuelle nettet skal inkludere – med utgangspunkt i nåværende teknologiutviklingsnivå – minst følgende tilgangsprodukter. For FTTH/FTTB-nett: Tilgang til kanaler, tilgang til mørk fiber, atskilt tilgang til aksesslinjen, og bitstrømsaksess. For kabelTV-nett: Tilgang til kanal og bitstrømstilgang. For FTTC-nett: Tilgang til kanaler, tilgang til delaksesslinje og bitstrømstilgang. For passiv nettinfrastruktur: Tilgang til kanaler, tilgang til mørk fiber og/eller atskilt tilgang til aksesslinjen. For ADSL-baserte bredbåndsnett: Atskilt tilgang til aksesslinjen, bitstrømsaksess. For mobile eller trådløse nett: bitstrøm, tilgang til master og til backhaul-nett. For satellittplattformer: bitstrømstilgang.

‘***Grunnleggende bredbånd***’ ‘Grunnleggende bredbåndsnett’ er nett med grunnleggende funksjonalitet som er basert på teknologier som ADSL (opp til ADSL2+), ikke oppgraderte kabelTV-nett (f.eks. DOCSIS 2.0), 3G mobilnett (UMTS) og satellittsystemer

‘***Neste generasjons aksessnett (NGA-nett)***’ er avanserte nett som minst har følgende egenskaper: (a) leverer tjenester pålitelig med en veldig høy hastighet per sluttkunde gjennom backhaul-nett basert på fiber (eller ekvivalent teknologi) tilstrekkelig nær kunden til å garantere faktisk leveranse av den veldig høye hastigheten; (b) støtte et bredt tilbud av avanserte digitale tjenester inkludert konvergerte rene IP-tjenester, og (c) ha betydelig høyere opplastingshastighet (sammenliknet med grunnleggende bredbåndsnett). På nåværende nivå for markeds- og teknologiutvikling er følgende nett NGA-nett: (a) fiberbaserte aksessnett (FTTx), (b) avanserte oppgraderte kabelTV-nett og (c) enkelte avanserte trådløse teknologier som kan levere pålitelige høyhastighetstjenester til den enkelte sluttkunde.

***‘Kanal’*** er nedgravde rør eller andre føringsveier som benyttes for å fremføre fiber-, kopper- eller koaksialkabler i et bredbåndsnett.

1. <http://eur-lex.europa.eu/legal-content/EN/TXT/PDF/?uri=CELEX:02014R0651-20170710&qid=1513261597398&from=EN> [↑](#footnote-ref-1)
2. Utbyggers antatte egenandel skal IKKE inkluderes i lokal medfinansiering [↑](#footnote-ref-2)